recursal/SuperWikiNEXT-32B huggingface dataset:
**वीर सिंह जुदेव बुन्देला**, बुन्देलखण्ड के सबसे प्रतापी राजा थे । वे राजा मधुकर शाह बुन्देला के पुत्र थे। माता कुंवर गणेश राजे जो भगवान राम की अनन्य भक्त थीं। इन्होने बहुत किले व तालाबों का निर्माण अपने राज्यकाल में कराया। इन में सबसे प्रमुख है झाँसी का किला, दतिया का किला, दतिया में वीर सिंह बुन्देला महल, लक्ष्मी तालाब (झाँसी) जुझार सागर, एरच दिनारा का तालाब, बरुआसागर का तालाब आदि।

आरम्भ से मुगल राजकुमार सलीम की सेवा में रहे। शेख अबुलफजल की हत्या कर देने पर यह सम्राट् अकबर के हुए। जब सलीम (जहाँगीर के नाम से) सिंहासनारूढ़ हुआ तब इन्हें तीनहजारी मंसब मिला। दक्षिण प्रदेश में कार्यकुशलता का परिचय देने पर इसके मंसब में वृद्धि हुई। जहाँगीर और शाहजहाँ के मनोमालिन्य के समय सुल्तान पर्वेज के साथ शाहजहाँ का पीछा करने पर नियुक्त हुए। इन्होंने बहुत से प्रदेश अपने अधीन कर लिए थे। १६२७ में इसी मृत्यु हुई। मथुरा का प्रसिद्ध मंदिर, जिसे औरंगजेब ने मस्जिद का रूप दे दिया, इन्हीं के द्वारा बनवाया गया था। वीर सिंह जुदेव बुन्देला के बाद उनकी तीन रानियों में ज्येष्ठ पुत्र झुझार सिंह बुन्देला बने।

नरवर का युद्ध
-------------

इन्होने अपने कार्यकाल में बहुत से युद्ध लड़े। इनमे सबसे प्रमुख है नरवर का युद्ध। जब बुन्देलखण्ड पर अकबर की सेना ने आक्रमण किया तो वीर सिंह जू देव बुन्देला और उनके सेनापति रायमन सिंह दाऊआ (यादवराय) ने अकबर की  सेना से युद्ध लड़ा। वीर बुन्देलों ने रायमन दाऊआ की सहायता से मुगलो परास्त किया व उसके सेनापति अबुल फजल मारा गया मुगल सेना वापस आगरा भाग गई।

सन्दर्भ
-------

1. ↑  रवींद्र के. जैनी. *इतिहास और किंवदंती के बीच: बुंदेलखंड में स्थिति और शक्ति*.
**प्राचीन यूनानी भाषा** (अथवा प्राचीन ग्रीक, अंग्रेज़ी : Ancient Greek, यूनानी : *हेल्लेनिकी*) प्राचीन काल के यूनान देश और उसके आस-पास के क्षेत्रों की मुख्य भाषा थी। इसे संस्कृत की बहिन भाषा माना जा सकता है। ये हिन्द-यूरोपीय भाषा-परिवार की यूनानी शाखा में आती है। इसे एक शास्त्रीय भाषा माना जाता है, जिसमें काफ़ी ज़्यादा और उच्च कोटि का साहित्य रचा गया था, जिसमें सबसे ख़ास होमर के दो महाकाव्य इलियाड और ओडेस्सी हैं। इसके व्याकरण, शब्दावली, ध्वनि-तन्त्र और संगीतमय बोली इसे संस्कृत के काफ़ी करीब रख देते हैं। इसकी बोलचाल की बोली **कोइने** में ही बाइबल का लगभग सारा नया नियम लिखा गया था।

लिपि
----

ये भाषा यूनानी लिपि में लिखी जाती थी, जिसके अक्षर आज भी गणित में प्रयुक्त होते हैं। प्राचीन यूनानी लिपि पहले बायें से दायें लिखी जाती थी, फिर अगली पंक्ति में दायें से बायें। यही नहीं, अगली पंक्ति मे सभी अक्षरों के आइने वाले प्रतिबिम्ब लिखने होते थे ! लगभाग दूसरी सदी ईसापूर्व से यूनानियों ने लिखावट हमेशा बायें से दायें लिखना शुरु कर दिया। अक्षर कुछ प्रान्तीय भिन्नता भी रखते थे।

ध्वनि-तन्त्र
------------

संस्कृत को छोड़ प्राचीन यूनानी शायद अकेली ऐसी भाषा है (हिन्द-यूरोपीय परिवार में), जिसमें शुद्ध महाप्राण ध्वनियाँ मिल सकती हैं : फ, थ और ख।

शब्द रूप
--------

संस्कृत की ही तरह प्राचीन यूनानी भी बहिर्मुखी श्लिष्ट-योगात्मक भाषा थी। मतलब कि उसमें भी शब्दों के अन्त में प्रत्यय लगाकर संज्ञा और क्रिया के रूप और विभक्तियाँ बनायी जाती थीं। संस्कृत व कुछ अन्य भाषाओं (जैसे अरबी भाषा, स्लोवेनी) के अलावा प्राचीन यूनानी ही एक ऐसी भाषा है जिसमें संज्ञा और क्रिया में "द्विवचन" होता है।
**राष्ट्रीय शिक्षक शिक्षा परिषद**  (अंग्रेज़ी:नेशनल काउन्सिल ऑफ टीचर्स एड्युकेशन, लघु:NCTE) भारत सरकार की एक संस्था है, जिसकी स्थापना राष्ट्रीय शिक्षक शिक्षा परिषद अधिनियम, १९९३ (#७३, १९९३) के अन्तर्गत १७ अगस्त, १९९५ में की गई थी। इसका उत्तरदायित्व भारतीय शिक्षा प्रणाली के मानक, प्रक्रियाएं एवं धाराओं की स्थापना एवं निरीक्षण करना है।

इतिहास
------

1973 के पूर्व राष्ट्रीय अध्यापक शिक्षा परिषद की भूमिका अध्यापक शिक्षा से संबंधित सभी विषयो पर केंद्रीय और राज्य सरकारो के लिए एक सलाहकार निकाय के रूप में थी। परिषद का सचिवालय राष्ट्रीय शेक्षिक अनुशंधान तथा प्रशिक्षण परिषद, (एनसीईआरटी) के अध्यापक शिक्षा विभाग में स्थित था। शैक्षणिक क्षेत्र में अपने प्रशंसनीय कार्य के बाबजूद परिषद, अध्यापक शिक्षा में मानको को बनाये रखने तथा घटिया अध्यापक शिक्षा संस्थानों की बरोतरी को रोकने के अपने अनिवार्ये विनियामक कार्य नहीं कर सकी थी।

राष्ट्रीय शिक्षा नीति (एन॰पी॰ई) 1986 और उसके अधीन कार्य योजना में अध्यापक शिक्षा प्रणाली को सर्वथा दुरुस्त करने के लिए पहले उपाय के रूप में संविधिक दर्जे और अपेक्षित संसाधनों से युक्त राष्ट्रीय अध्यापक शिक्षा प्ररिषद की कल्पना की गई थी। एक साविधिक निकाय के रूप में राष्ट्रीय अध्यापक शिक्षा प्ररिषद अधिनियम 1993 के अधीन (1993 का 73 वा) राष्ट्रीय अध्यापक शिक्षा प्ररिषद 17 अगस्त 1995 से अस्तितव में आई।

राष्ट्रीय अध्यापक शिक्षा प्ररिषद का मूल उद्देश्य समूचे भारत में अध्यापक शिक्षा प्रणाली का नियोजित और समन्वित विकास करना, अध्यापक शिक्षा प्रणाली में मानदंडों और मानको का विनियमन तथा उन्हे समुचित रूप से बनाये रखना और तत्संबंधी विषय हैं।

संगठनात्मक ढाँचा
----------------

राष्ट्रीय अध्यापक शिक्षा परिषद का मुख्यालय दिल्ली में है तथा भोपाल, भुवनेश्वर, बंगलुरु तथा जयपुर में इसकी क्षेत्रिय समितियाँ हैं।

सन्दर्भ
-------

1. ↑  "संग्रहीत प्रति". मूल से 29 नवंबर 2009 को पुरालेखित. अभिगमन तिथि 23 फ़रवरी 2010.
2. ↑  "संग्रहीत प्रति". मूल से 13 जनवरी 2010 को पुरालेखित. अभिगमन तिथि 23 फ़रवरी 2010.

इन्हें भी देखें
---------------

* राष्ट्रीय शिक्षक शिक्षा परिषद वेबसाइट[*मृत कड़ियाँ*]
* केन्द्रीय शिक्षक पात्रता परीक्षा (CTET)

बाहरी कड़ियाँ
-------------

* राष्ट्रीय शिक्षक शिक्षा परिषद, आधिकारिक जालस्थल

| * दे
* वा
* सं
भारत के व्यावसायिक विनियामक |
| --- |
| 
* **बीमांकक**: भारतीय बीमांकक संस्थान
* **अधिवक्ता**: भारतीय विधिज्ञ परिषद
* **वास्तुकला**: वास्तुकला परिषद
* **बैंकिंग**: भारतीय बैंकिंग एवं वित्त संस्थान
* **चार्टर्ड अकाउंटेंट**: भारतीय सनदी लेखाकार संस्थान
* **कम्पनी सचिव**: भारतीय कम्पनी सचिव संस्थान
* **लागत लेखांकन**: भारतीय लागत लेखाकार संस्थान
* **दन्तचिकित्सा**: भारतीय दंत परिषद
* **इंजीनियरी**: अखिल भारतीय तकनीकी शिक्षा परिषद
* **इंजीनियरी**: भारतीय अभियांत्रिकी परिषद
* **होमियोपैथी**: होमियोपैथी केन्द्रीय परिषद
* **नर्स**: भारतीय नर्सिंग परिषद
* **फार्मेसी : भारतीय फार्मेसी परिषद**
* **चिकित्सक**: भारतीय चिकित्सा परिषद
* **अध्यापक**: राष्ट्रीय शिक्षक शिक्षा परिषद
* **पशुचिकित्सा**: भारतीय पशुचिकित्सा परिषद
* **प्रेस** : भारतीय प्रेस परिषद्

 |
विश्व के मानचित्र पर मकर रेखा
मकर रेखा को चिन्हित करते हुए स्मारक चिह्न, जो अन्टोफगास्ता, चिली के उत्तर में स्थित हैं।
चिन्हित स्थल जहां से मकर रेखा नाम्बिया देश में से होकर गुजरती हैं
मकर रेखा को चिन्हित करते हुए स्मारक चिह्न, जो एलिस स्प्रिंग्स, ऑस्ट्रेलिया के उत्तर में स्थित हैं
**मकर रेखा** (Tropic of Capricorn, ट्रॉपिक ऑफ़ कैप्रीकॉर्न) रेखा पृथ्वी के दक्षिणी गोलार्ध में भूमध्य रेखा‎ के समानान्तर २३ डिग्री २६' २२" दक्षिण अक्षांश पर, ग्लोब पर पश्चिम से पूर्व की ओर खींची गई एक कल्पनिक रेखा हैं। २२ दिसम्बर को सूर्य मकर रेखा पर लम्बवत चमकता है। मकर रेखा या दक्षिणी गोलार्ध पाँच प्रमुख अक्षांश रेखाओं में से एक हैं जो पृथ्वी के मानचित्र पर परिलक्षित होती हैं। मकर रेखा पृथ्वी की दक्षिणतम अक्षांश रेखा हैं, जिसपर सूर्य दोपहर के समय लम्बवत चमकता हैं। यह घटना दिसंबर संक्रांति के समय होती हैं। जब दक्षिणी गोलार्ध सूर्य के समकक्ष अत्यधिक झुक जाता है। उत्तरी गोलार्ध में कर्क रेखा  उसी भांति है, जैसे दक्षिणी गोलार्ध में मकर रेखा। मकर रेखा के दक्षिण में स्थित अक्षांश, दक्षिण शीतोष्ण क्षेत्र मे आते हैं। मकर रेखा के उत्तर तथा कर्क रेखा के दक्षिण मे स्थित क्षेत्र उष्णकटिबन्ध कहलाता है।7

भूगोल
-----

* ब्राजील
* पैराग्वे
* अर्जेन्टीना
* चिली
* आस्ट्रेलिया
* मेडागास्कर
* मोजाम्बिक
* दक्षिण अफ्रीका
* बोत्सवाना
* नाम्बिया

इन्हें भी देखें
---------------

* भूमध्य रेखा
* कर्क रेखा
* आर्कटिक रेखा
* अंटार्कटिक रेखा
* अक्षांश रेखाएँ

सन्दर्भ
-------

1. ↑  William M. Marsh; Martin M. Kaufman (2012). Physical Geography: Great Systems and Global Environments. Cambridge University Press. p. 24. ISBN 978-0-521-76428-5.

| * दे
* वा
* सं
पृथ्वी की भौगोलिक रेखाएं |
| --- |
| • अंटार्कटिक रेखा • अक्षांश रेखाएं • अन्तर्राष्ट्रीय तिथि रेखा • आर्कटिक रेखा • कर्क रेखा • देशान्तर रेखाएं • भूमध्य रेखा • मकर रेखा • यामोत्तर रेखा • समताप रेखा • समदाब रेखा • |
ट्रॉन: बीट्रेयलट्रॉन: बीट्रेयल

ट्रॉन: बीट्रेयल एक दो-अंक वाली कॉमिक बुक मिनिसरीज है जो फिल्म ट्रॉन: लिगेसी की आधिकारिक लीड-इन के रूप में काम करती है और अक्टूबर 2010 में मार्वल कॉमिक्स द्वारा प्रकाशित की गई थी।

विवरण
-----

यह श्रृंखला मूल फिल्म ट्रॉन की घटनाओं के तुरंत बाद 1983 में सेट की गई है। केविन फ्लिन काल्पनिक सॉफ्टवेयर कंपनी एनकॉम के सीईओ बन गए हैं, जिसे उन्होंने गुप्त रूप से ग्रिड का निर्माण करते हुए दुनिया की सबसे बड़ी वीडियो-गेम कंपनी बना दिया है, एक आभासी वास्तविकता जिसमें तेजी से संवेदनशील कार्यक्रम शामिल हैं, जिसमें अंततः रहस्यमय "आइसोमोर्फिक एल्गोरिदम" (संक्षेप में "आईएसओ") शामिल हैं।

जैसे-जैसे वास्तविक दुनिया में उसकी ज़िम्मेदारियाँ बढ़ती हैं, फ्लिन क्लू 2 बनाता है, जो उसका एक डुप्लिकेट है जो उसके प्रॉक्सी के रूप में काम करता है। फ्लिन की अनुपस्थिति में, क्लू 2 आईएसओ से नाराज हो जाता है, और उन्हें "संपूर्ण प्रणाली" के लिए खतरा मानता है जिसे वह बनाए रखना चाहता है। अंततः, क्लू 2 'सिमुलेशन के सागर' से आईएसओ के उद्भव को रोकता है और फ्लिन को स्वयं निर्वासन में ले जाता है।

कहानी हमें फ्लिन के छोटे बेटे, सैम फ्लिन से भी परिचित कराती है, जो दूसरी फिल्म ट्रॉन: लिगेसी का नायक बनेगा।

बीट्रेयल का उपसंहार ट्रॉन: लिगेसी की शुरुआत और 2010 के वीडियो गेम ट्रॉन: इवोल्यूशन की घटनाओं से थोड़ा मेल खाता है, जिसमें क्लू 2 आईएसओ और केविन फ्लिन के खिलाफ चलता है।

एकत्रित संस्करण
---------------

ट्रॉन: बीट्रेयल को नवंबर 2010 में डिज्नी प्रेस द्वारा 128 पेज के ट्रेड पेपरबैक के रूप में एकत्र किया गया था (आईएसबीएन 1-4231-3463-एक्स), जिसमें जेफ मात्सुडा द्वारा सचित्र 1982 की फिल्म ट्रॉन की 11 पेज की नई रीटेलिंग शामिल है।

स्वागत
------

आईजीएन ने कॉमिक की समीक्षा की और इसे 10 में से 6.5 का "पास करने योग्य" स्कोर दिया।

संदर्भ
------

1. ↑  Jai Nitz (w), Salvador Larroca, Andie Tong (a). *Tron:Betrayal* 1 (6 October 2010), Marvel Comics, साँचा:Isbn,  retrieved on 2010-12-18
2. ↑  "Tron: Betrayal". मार्वल कॉमिक्स. अभिगमन तिथि 29 नवंबर 2010.
3. ↑  Jesse Schedeen (7 Oct 2010). "Tron: Betrayal #1 Review". IGN. अभिगमन तिथि 10 May 2020 – वाया www.ign.com.

बाहरी कड़ियाँ
-------------

* *Tron: Betrayal* at the Comic Book DB
**हीरा रामनारायण पाठक** ( गुजराती: હીરા રામનારાયણ પાઠક ), जन्म **हीरा कल्याणराय मेहता** एक गुजराती कवयित्रि और साहित्यिक आलोचक थी। उन्होंने एक गुजराती लेखक रामनारायण वी० पाठक से शादी की।

जिंदगी
------

उनका जन्म 12 अप्रैल 1916 को मुंबई में हुआ था । उन्होंने 1936 में SNDT विश्वविद्यालय से गुजराती के साथ मुख्य विषय के रूप में कला स्नातक पूरा किया। उनको 1938 में उनके शोध कार्य *आपु विवेचन साहित्य* (हमारा साहित्य आलोचना का इतिहास) के लिए पीएचडी प्राप्त हुई, जिसे 1939 में एक पुस्तक के रूप में प्रकाशित किया गया। वह 1938 से 1972 तक एसएनडीटी विश्वविद्यालय में गुजराती की प्रोफेसर थीं। वह 1970 – 1971 तक गुजराती अधियापक संघ की अध्यक्ष थीं और कुछ वर्षों तक गुजराती साहित्य परिषद की उपाध्यक्ष भी रहीं। 

उन्होंने गुजराती लेखक, रामनारायण वी पाठक से उनकी दूसरी पत्नी के रूप में शादी की थी। दंपति की कोई संतान नहीं थी।  15 सितंबर 1995 को मुंबई में कैंसर से उनकी मृत्यु हो गई।

कार्य
-----

उन्होंने 1939 में अपनी पहली आलोचनात्मक रचना, *आपु विवेचन साहित्य* , अपने डॉक्टरेट थीसिस को प्रकाशित किया। इस काम में, वह दो कोणों से आलोचक की जांच करती है। सबसे पहले, वह किसी विशेष आलोचक के महत्वपूर्ण कार्यों में सन्निहित दृष्टिकोण को विस्तृत करती है, और फिर वह विश्लेषण करती है कि उस विशेष दृष्टिकोण ने गुजराती साहित्यिक आलोचना के विकास में कैसे योगदान दिया है। उनकी दो अन्य समीक्षकों द्वारा प्रशंसित रचनाएँ हैं *कविभवन* (कविता की *आलोचना* , 1961) और *विदराती* (1974)। उनका *पैरालोक पत्र* (दूसरी दुनिया के लिए लिखे गए पत्र), 1978 में प्रकाशित, उनके मृत पति रामनारायण पाठक को संबोधित पद्य में लिखे गए बारह अक्षरों का संग्रह है। *वेनवेली* के गुजराती मीटर में *लिखे गए* , ये पत्र स्वभाव से सुंदर हैं। 1979 में प्रकाशित उनकी एक अन्य कृति, *गव्य दीप* , संस्कृत कविता पर लेखों का एक संग्रह है।

मान्यता
-------

–उन्हें 1968-1972 का नर्मद सुवर्ण चंद्रक और परलोक पत्र के लिए 1970-1971 का उमा-स्नेहाश्मी पुरस्कार मिला –उन्हें 1974 में रंजीतराम सुवर्ण चंद्रक और 1995 में साहित्य गौरव पुरस्कार से भी सम्मानित किया गया।

यह भी देखें
-----------

* गुजराती भाषा के लेखकों की सूची

संदर्भ
------

1. 1 2  "હીરાબેન પાઠક, ગુજરાતી સાહિત્ય પરિષદ". *Hiraben Pathak, Gujarati Sahitya Parishad* (गुजराती में). मूल से 31 मार्च 2016 को पुरालेखित. अभिगमन तिथि 2017-03-09.
2. 1 2  "Beyond The Beaten Track - Ramnarayan Pathak". *Gujaratilexicon.com* (गुजराती में). मूल से 23 मार्च 2019 को पुरालेखित. अभिगमन तिथि 2017-03-09.
3. ↑  Empty citation (मदद)
4. ↑  Empty citation (मदद)
5. ↑  Jhaveri, Manju। (2007)।  *Encyclopaedia of Indian Literature* (4th) **IV**: 3129।  New Delhi: Sahitya Akademi।
**केंजी मियाज़ावा** (अंग्रेज़ी: Kenji Miyazawa) (जन्म और मृत्यु - 27 अगस्त 1896 - 21 सितंबर 1933) एक जापानी उपन्यासकार, कवि और बच्चों के साहित्य के लेखक थे, जो ताइशो के अंत और शुरुआती शोवा काल में हनामाकी, इवाते के रहने वाले थे। उन्हें एक कृषि विज्ञान शिक्षक, एक शाकाहारी, सेलिस्ट, धर्मनिष्ठ बौद्ध और यूटोपियन सामाजिक कार्यकर्ता के रूप में भी जाना जाता था।

उनके कुछ प्रमुख कार्यों में नाइट ऑन द गैलेक्टिक रेलरोड, काज़े नो माटासाबुरो, गौचे द सेलिस्ट और द नाइट ऑफ तनेयमगहारा शामिल हैं। मियाज़ावा ने लोटस सूत्र पढ़ने के बाद निचिरेन बौद्ध धर्म अपना लिया और निचिरेन बौद्ध संगठन कोकुचुकाई में शामिल हो गए। उनकी धार्मिक और सामाजिक मान्यताओं ने उनके और उनके धनी परिवार, विशेषकर उनके पिता के बीच दरार पैदा कर दी, हालाँकि उनकी मृत्यु के बाद उनके परिवार ने अंततः निचिरेन बौद्ध धर्म में परिवर्तित होकर उनका अनुसरण किया। मियाज़ावा ने इवाते प्रीफेक्चर में किसानों के जीवन को बेहतर बनाने के लिए रासु किसान संघ की स्थापना की।

1933 में निमोनिया से उनकी मृत्यु हो गई। अपने जीवनकाल में एक कवि के रूप में लगभग पूरी तरह से अज्ञात, मियाज़ावा के काम ने मरणोपरांत अपनी प्रतिष्ठा हासिल की, [3] और 1990 के दशक के मध्य तक उनकी शताब्दी पर तेजी से उछाल आया। [4] उनके जीवन और कार्यों को समर्पित एक संग्रहालय 1982 में उनके गृहनगर में खोला गया था। उनके कई बच्चों की कहानियों को एनिमे के रूप में रूपांतरित किया गया है, विशेष रूप से नाइट ऑन द गेलेक्टिक रेलरोड। उनकी कई टांका और मुक्त छंद कविताएँ, कई भाषाओं में अनुवादित, आज भी लोकप्रिय हैं।

अन्य रचनाएँ
-----------

1919 में, केनजी ने निचिरेन के लेखन से उद्धरणों का एक खंड संपादित किया, और दिसंबर 1925 में एक निचिरेन मंदिर (法華堂建立勧進文, होक्के-डो कोनरीउ कांजिन-बुन) बनाने का अनुरोध किया। इवाते निप्पो में एक छद्म नाम के तहत।

सन्दर्भ
-------

1. ↑  Curley, Melissa Anne-Marie, "Fruit, Fossils, Footprints: Cathecting Utopia in the Work of Miyazawa Kenji", in Daniel Boscaljon (ed.), *Hope and the Longing for Utopia: Futures and Illusions in Theology and Narrative*, James Clarke & Co./ /Lutterworth Press 2015. pp.96–118, p.96.
2. ↑  David Poulson, Miyazawa Kenji
3. 1 2  Nabeshima (ed.) 2005, p. 34.
Costanzi narcissus and echo
**आत्मरति** (नारसिसिजम अथवा नारसिजम), व्यक्ति का स्वयं के प्रति असामान्य कामात्मक प्रेमभाव। यूनानी मिथक "नारसिसस" के आधार पर उक्त मनोविकृति का नामकरण किया गया था। नारसिसस नदी के देवता सेफ़िसस तथा अप्सरा लीरिओप से उत्पन्न अति सुंदर बालक था। भविष्यवक्ता टीरेसियस ने घोषणा की थी कि नारिसिसस की उमर काफी लंबी होगी, बशर्ते वह अपना चेहरा न देखे। "एको" नामक अप्सरा अथवा "अमीनियस" के प्रेम को ठुकराने के कारण यूनानी देवता नारसिसस से अप्रसन्न हो गए। फलस्वरूप जलाशय के किनारे जाने पर उसने अपने चेहरे का प्रतिबिंब पानी में देख लिया और उसपर मोहित होकर प्राण त्याग दिए। मृत्युस्थल पर एक पुष्प उगा जिसे मरनेवाले के नाम पर "नारसिसस" (नरगिस) कहा जाने लगा।

उपर्युक्त मिथक के आधार पर फ्रायड ने "आत्मरति" नामक प्रत्यय अथवा कल्पनाधारण को प्रस्तुत करते हुए कहा : "जिस व्यक्ति के आकर्षण की वस्तु बाह्म जगत् में नहीं होती, वह अपने से प्रेम करने लगता है और ऐसा ही व्यक्ति आत्मप्रेमी कहलाता है।" तनाव से मुक्त होने के लिए बाहरी वस्तुओं के प्रति रुचि अथवा आकर्षण का होना आवश्यक है, यह मनोवैज्ञानिक सत्य है और जब व्यक्ति बाह्म वस्तुओं अथवा व्यक्तियों में रस नहीं ले पाता तो उसकी वृत्तियों का केंद्रीकरण स्वयं के प्रति हो जाता है। सामान्यत: ऐसा अंतर्मुखी व्यक्तियों के साथ होता है। संविभ्रम (पैरानोइया) और अकाल मनोभ्रशं (डिमेंशिया प्रीकॉक्स) के रोगी भी इसके शिकार होते हैं। प्रारंभिक आत्मरति में बालक के प्रेम और आकर्षण की वस्तु उसका अपना शरीर मात्र होता है। फ्रायड के मतानुसार यह मनोलैंगिक विकास (साइको-सैक्सुअल डेवलपमेंट) की प्रारंभिक अवस्था है।

इन्हें भी देखें
---------------

* डनिंग-क्रूगर प्रभाव

बाहरी कड़ियाँ
-------------

* A Field Guide To Narcissism, Carl Vogel - feature writer for Psychology Today magazine
* Distinctions between Self-Esteem and Narcissism: Implications for Practice, Lilian G. Katz
* The Impact of Narcissism on Leadership and Sustainability, Bruce Gregory Ph.D.
* Information for people who are, or have been in relationship with Narcissists.
जलती हुई प्राकृतिक गैस
**ईधंन** (Fuel) ऐसे पदार्थ हैं, जो आक्सीजन के साथ संयोग कर काफी ऊष्मा उत्पन्न करते हैं। 'ईंधन' संस्कृत की इन्ध्‌ धातु से निकला है जिसका अर्थ है - 'जलाना'। ठोस ईंधनों में काष्ठ (लकड़ी), पीट, लिग्नाइट एवं कोयला प्रमुख हैं। पेट्रोलियम, मिट्टी का तेल तथा गैसोलीन द्रव ईधंन हैं। कोलगैस, भाप-अंगार-गैस, द्रवीकृत पेट्रोलियम गैस और प्राकृतिक गैस आदि गैसीय ईंधनों में प्रमुख हैं।

आजकल परमाणु ऊर्जा भी शक्ति के स्रोत के रूप में उपयोग की जाती है, इसलिए विखंडनीय पदार्थों (fissile materials) को भी अब ईंधन माना जाता है।

वैज्ञानिक और सैनिक कार्यों के लिए उपयोग में लाए जानेवाले राकेटों में, एल्कोहाल, अमोनिया एवं हाइड्रोजन जैसे अनेक रासायनिक यौगिक भी ईंधन के रूप में प्रयुक्त होते हैं। इन पदार्थों से ऊर्जा की प्राप्ति तीव्र गति से होती है। विद्युत्‌ ऊर्जा का प्रयोग भी ऊष्मा की प्राप्ति के लिए किया जाता है इसलिए इसे भी कभी-कभी ईंधनों में सम्मिलित कर लिया जाता है।

इतिहास
------

ईंधन का पहला ज्ञात उपयोग लगभग दो मिलियन वर्ष पहले होमो इरेक्टस द्वारा जलाऊ लकड़ी का दहन था|अधिकांश मानव इतिहास में मनुष्यों द्वारा केवल पौधों या पशु वसा से प्राप्त ईंधन का उपयोग किया गया था। लकड़ी से बना कोयला, जिसका उपयोग धातुओं को पिघलाने के लिए कम से कम 6,000 ईसा पूर्व से किया जाता रहा है। इसकी जगह केवल कोयले से प्राप्त कोक ने ले ली, क्योंकि 18वीं शताब्दी के आसपास यूरोपीय जंगल ख़त्म होने लगे थे। चारकोल ब्रिकेट अब आमतौर पर बारबेक्यू पकाने के लिए ईंधन के रूप में उपयोग किया जाता है।

प्रकार
------

* **रासायनिक ईंधन :**

* ठोस ईंधन - लकड़ी, कोयला, गोबर, कोक, चारकोल आदि
* द्रव ईंधन - पेट्रोलियम (डीजल, पेट्रोल, घासलेट, कोलतार, नैप्था, एथेनॉल आदि
* गैस इंधन - प्राकृतिक गैस (हाइड्रोजन, प्रोपेन, कोयला गैस, जल गैस, वात्या भट्ठी गैस, कोक भट्ठी गैस, दाबित प्राकृतिक गैस)

नाभिकीय ईंधन (CANDU रिएक्टर के लिये)
* **परमाणवीय या नाभिकीय ईंधन :**

* नाभिकीय विखण्डन
* नाभिकीय संलयन

स्रोत के आधार पर
ईंधन मुख्यतः तीन प्रकार के होते हैं -

* रसायन - हाइड्रोजन, मिथेन
* जीवाश्म ईंधन - कोयला और पेट्रोलियम
* जैव ईंधन - लकड़ी, काष्ठ कोयला, बायो डीजल

ईंधन के वैशिष्ट्य
-----------------

ईकाई ईंधन से जितनी ऊर्जा प्राप्त होती है उसे उस ईंधन का 'कैलोरी मान' कहा जाता है। प्रमुख ईंधनों के कैलोरी मान नीचे दिये गये हैं।

| ईंधन | MJ/kg | kcal/kg |
| --- | --- | --- |
| प्राकृतिक गैस | 53,6 | 12 800 |
| एसीटलीन | 48,55 | 11 600 |
| प्रोपेनपेट्रोलब्यूटेन | 46,0 | 11 000 |
| डीजल | 42,7 | 10 200 |
| ईंधन तेल | 40,2 | 9 600 |
| एन्थ्रेसाइट | 34,7 | 8 300 |
| कोक | 32,6 | 7 800 |
| कोयला गैस | 29,3 | 7 000 |
| अल्कोहल 95º पर | 28,2 | 6 740 |
| लिग्नाइट | 20,0 | 4 800 |
| पीट | 19,7 | 4 700 |
| बिटुमिन कोयला | 16,7 | 4 000 |

इन्हें भी देखें
---------------

* जैव ईंधन
* पेट्रोलियम‎
* डीजल
* लकड़ी
**अपने मखमली रंग और मीठे स्वाद के लिए मशहूर काले अंगूर पोषक तत्वों और एंटीऑक्सीडेंट से भरपूर होते हैं। उनकी खेती 6,000 से 8,000 वर्ष पुरानी है, जिससे अंगूर खेती किया जाने वाला सबसे पुराना फल है।**

काले अंगूर की दो व्यापक रूप से ज्ञात प्रजातियाँ हैं: काला सागर के दक्षिणपूर्वी तट से अफगानिस्तान तक पुरानी दुनिया की प्रजातियाँ, और अभी भी इन क्षेत्रों में 10,000 से अधिक किस्में पाई जाती हैं; और नई दुनिया की प्रजातियाँ जो दक्षिण अमेरिका और पूर्वोत्तर अमेरिका में उत्पन्न हुईं। अंगूर वास्तव में 'जामुन' हैं जिनके अंदर अर्ध-ठोस, पारभासी गूदा होता है; उनमें बीज हो भी सकते हैं और नहीं भी। दुनिया भर में वाइन बनाने के लिए अंगूर का सबसे अधिक उपयोग किया जाता है। इस रसीले फल के कई उपयोग हैं। फल या सलाद के रूप में आनंद लेने के अलावा, काले अंगूरों को विभिन्न तरीकों से सॉस, जैम, कॉम्पोट, डेसर्ट और बहुत कुछ बनाने के लिए पकाया जा सकता है। साथ ही, त्वचा, बालों और समग्र स्वास्थ्य के लिए इसके कुछ अविश्वसनीय लाभ हैं।

आयुर्वेद के अनुसार अंगूर सभी के लिए आवश्यक फलों में से एक है, इसे द्राक्ष फलोत्तम के नाम से जाना जाता है, यानी अंगूर सभी फलों में सर्वोत्तम है। यह अपनी कामोत्तेजक प्रकृति के लिए मूल्यवान है, दृष्टि में सुधार करता है, अपशिष्ट को खत्म करने में मदद करता है, वात, पित्त और रक्त रोगों को ठीक करता है और विभिन्न श्वसन रोगों का इलाज करता है। आधे पके अंगूर मीठे की तुलना में अधिक खट्टे होते हैं, जो भूख और स्वाद को बेहतर बनाते हैं। पके अंगूर मीठे लेकिन थोड़े खट्टे होते हैं और रक्तस्राव विकारों के इलाज, पित्त दोष को शांत करने और प्रणाली को संतुलित करने में उपयोगी होते हैं।

अंगूर का उल्लेख कई आयुर्वेदिक ग्रंथों में विभिन्न चिकित्सीय संकेतों के लिए किया गया है । जिसमें रक्तपित्त नाक से रक्तस्राव, भारी मासिक धर्म जैसे रक्तस्राव विकारों का इलाज करता है । घावों और रक्तस्राव को ठीक करता है, शरीर के ऊतकों को ठीक करता है। कमी, वजन घटाने में मदद करता है और तपेदिक को ठीक करता है।  बुखार को कम करता है, श्वसन संबंधी विकारों और अस्थमा का इलाज करने की शक्ति रखता है, अत्यधिक प्यास से राहत देता है, सूजन, गैस्ट्रिटिस, न्यूरोपैथी और आंखों की सूजन को शांत करता है, पीलिया और यकृत जैसे रोगों को शांत करता है। Read more
७६ फ़्राएया (76 Freia) एक P-श्रेणी का क्षुद्रग्रह है
**P-श्रेणी क्षुद्रग्रह** (P-type asteroid) क्षुद्रग्रहों की एक श्रेणी है जिसके सदस्यों का ऐल्बीडो (चमकीलापन) बहुत कम (०.१ से कम) होता है और जिनका उत्सर्जन वर्णक्रम (एमिशन स्पेक्ट्रम) बिना किसी ख़ास अवशोषण बैंड (absorption band) के सिर्फ़ एक लालिमा दिखाता है। यह हमारे सौर मंडल की सबसे काली वस्तुओं में से हैं। वैज्ञानिक अनुमान लगाते हैं कि P-श्रेणी क्षुद्रग्रह कार्बनिक-युक्त (ओरगैनिक) सिलिकेट, जल-रहित सिलिकेट और कार्बन की सतह रखते हैं और उनका अंदरूनी भाग पानी की बर्फ़ का बना होता है। कुल मिलाकर ३३ P-श्रेणी के क्षुद्रग्रह ज्ञात हैं और यह क्षुद्रग्रह घेरे (ऐस्टेरोयड बेल्ट) के बाहरी हिस्से में स्थित हैं।

इन्हें भी देखें
---------------

* क्षुद्रग्रह वर्णक्रम श्रेणियाँ
* क्षुद्रग्रह

सन्दर्भ
-------

1. ↑  S.J. Bus and R.P. Binzel (2002). "Phase II of the Small Main-belt Asteroid Spectroscopy Survey: A feature-based taxonomy". Icarus 158 (1): 146. Bibcode:2002Icar..158..146B. doi:10.1006/icar.2002.6856.
2. ↑  Tholen, D. J. (1989). "Asteroid taxonomic classifications". *Asteroids II*. Tucson: University of Arizona Press. पपृ॰ 1139–1150. आई॰ऍस॰बी॰ऍन॰ 0-8165-1123-3.
3. ↑  Norton, O. Richard (2002). The Cambridge Encyclopedia of Meteorites. Cambridge: Cambridge University Press. pp. 121–124. ISBN 0-521-62143-7.
अपने शुरुआती काल में गोएकतुर्क ख़ागानत
**गोएकतुर्क** (पुरानी तुर्की:  , कोक तुरुक; अंग्रेजी: Göktürk) मध्य एशिया और उत्तरपूर्वी एशिया में एक मध्यकालीन ख़ानाबदोश क़बीलों का परिसंघ था जिन्होंने ५५२ ईसवी से ७४४ ईसवी तक अपना **गोएकतुर्क ख़ागानत** (Göktürk Khaganate) नाम का साम्राज्य चलाया। इन्होनें यहाँ पर अपने से पहले सत्ताधारी जू-जान ख़ागानत को हटाकर रेशम मार्ग पर चल रहे व्यापार को अपने नियंत्रण में कर लिया। 'गोएक' (gök) का अर्थ तुर्की भाषा में 'आकाश' होता है और 'गोएकतुर्क' का मतलब 'आसमानी तुर्क' है। यह इतिहास का पहला साम्राज्य था जिसने अपने आप को 'तुर्क' बुलाया। इस से पहले 'तुर्क' या 'तुरुक' निपुण लोहार माने जाते थे लेकिन राजा-महाराजा नहीं।

गोएकतुर्क साम्राज्य की स्थापना बूमीन ख़ागान (Bumin Qaghan) ने की थी और इसके अधीन मध्य एशिया के स्तेपी क्षेत्र का बहुत से क़बीले संगठित हो गए। लेकिन चौथे ख़ागान (जिसका नाम तसपार ख़ागान था) के बाद यह साम्राज्य दो हिस्सों - पूर्वी ख़ागानत और पश्चिमी ख़ागानत - में बंट गया। और आगे चलकर कुछ क़बीलों ने इसके गोएकतुर्कों के खिलाफ़ विद्रोह करा और उनका राज ख़त्म होने के साथ-साथ ७४४ ईसवी में उईग़ुर ख़ागानत सब से शक्तिशाली तुर्क साम्राज्य के रूप में उभरी।<ref name="ref24qeyep">Silk Road to Ruin: Is Central Asia the New Middle East?, Ted Rall, NBM, 2006, ISBN 978-1-56163-454-5, *... The Uyghur tribal federation was ruled by the Juan Juan during the late 5th and early 6th centuries before being absorbed by the Gokturk Khanate. Then, in 744, the Uyghurs successfully rebelled against the Turkic Empire and formed a new Uyghur Empire ...*</refdkcdarvan

इन्हें भी देखें
---------------

* उईग़ुर ख़ागानत
* जू-जान ख़ागानत

सन्दर्भ
-------

1. ↑  Encyclopedia of the Peoples of Asia and Oceania Archived 2013-05-28 at the वेबैक मशीन, Barbara A. West, Infobase Publishing, 2009, ISBN 978-1-4381-1913-7, *... Gokturk or Kok turk The first people to use the ethnonym Turk to refer to themselves were the Turuk peoples of the Gokturk khanate ... Prior to the development of the Gokturk empire, the Turuk people were known as skilled ironworkers ...*
निजी नेटवर्क जहां कनेक्शन केवल विश्वसनीय साथियों के बीच बनाए जाते हैंसाँचा:SHORTDESC:निजी नेटवर्क जहां कनेक्शन केवल विश्वसनीय साथियों के बीच बनाए जाते हैं
यह लेख नेटवर्क प्रौद्योगिकी के बारे में है। अन्य उपयोग के लिए, डार्कनेट (बहुविकल्पी) देखें। वेबसाइटें जो इस प्रौद्योगिकी के शीर्ष पर मौजूद हैं के लिए, डार्क वेब देखें।

**डार्क नेट'** या **डार्कनेट** इंटरनेट के भीतर एक ओवरले नेटवर्क है जिसे केवल विशिष्ट सॉफ़्टवेयर, कॉन्फ़िगरेशन या प्राधिकरण के साथ ही एक्सेस किया जा सकता है, और अक्सर एक अद्वितीय अनुकूलित संचार प्रोटोकॉल का उपयोग करता है।
==शब्दावली 
==
यह शब्द मूल रूप से ARPANET पर कंप्यूटरों का वर्णन करता है जो छिपे हुए थे, संदेश प्राप्त करने के लिए प्रोग्राम किए गए थे लेकिन किसी भी चीज़ का जवाब नहीं देते थे या स्वीकार नहीं करते थे, इस प्रकार अदृश्य और अंधेरे में रहते थे  ।

यह भी देखें
-----------

साँचा:Cols

* Crypto-anarchism
* Cryptocurrency
* Darknet market
* Dark web
* Deep web
* Private peer-to-peer (P2P)
* Sneakernet
* Virtual private network (VPN)

संदर्भ
------

1. ↑  Gayard, Laurent (2018). *Darknet: Geopolitics and Uses* (अंग्रेज़ी में). Hoboken, NJ: John Wiley & Sons. पृ॰ 158. आई॰ऍस॰बी॰ऍन॰ 9781786302021.
2. ↑  "Darknet.se - About darknet". 2010-08-12. मूल से 2010-08-12 को पुरालेखित. अभिगमन तिथि 2019-11-05.
2022 साँचा:Country2nationality TV series or program
{{SHORTDESC:2022 साँचा:Country2nationality TV series or program

|noreplace}}

**मून नाइट** इसी नाम के मार्वल कॉमिक्स के चरित्र पर आधारित एक अमेरिकी टेलीविजन लघु श्रृंखला है , जिसे जेरेमी स्लेटर द्वारा स्ट्रीमिंग सेवा डिज़्नी+ के लिए बनाया गया है। यह मार्वल सिनेमैटिक यूनिवर्स (एमसीयू) में छठी टेलीविजन श्रृंखला है। इस श्रृंखला का निर्माण मार्वल स्टूडियोज द्वारा किया गया है, और इसकी कहानी फ्रैंचइजी की अन्य फिल्मों के साथ-साथ एक ही साझा ब्रह्माण्ड में चलती है। स्लेटर ने निर्देशन टीम का नेतृत्व करने वाले मोहम्मद दीब के साथ मुख्य लेखक के रूप में भी कार्य किया है। ऑस्कर आइज़ैक ने मार्क स्पेक्टर / मून नाइट के रूप में अभिनय किया है, जो एक डिसोसिएटिव आइडेण्टिटी डिसऑर्डर से ग्रसित किराए पर काम करने वाला व्यक्ति है। आइज़ैक के अलावा इस श्रृंखला में कैलामावी, करीम -एल-हाकिम, एफ मरे अब्राहम और ईथन हॉक ने भी अभिनय किया है। 

इस श्रृंखला की घोषणा अगस्त 2019 में की गई थी, और स्लेटर को नवम्बर में काम पर रखा गया था। डायब को अक्टूबर 2020 में चार एपिसोड निर्देशित करने के लिए काम पर रखा गया, जिसके बाद निर्देशन जोड़ी जस्टिन बेन्सन और आरोन मूरहेड को जनवरी 2021 में अन्य दो धारावहिकों को निर्देशित करने के लिए शामिल किया था। इसी समय आइज़ैक की भी श्रृंखला में अभिनय करने की पुष्टि हुई; स्पेक्टर की विभिन्न पहचानों को अलग करने के लिए उन्होंने विभिन्न उच्चारणों का इस्तेमाल किया। श्रृंखला का फिल्मांकन अप्रैल से अक्टूबर 2021 तक मुख्य रूप से बुडापेस्ट के साथ-साथ जॉर्डन, स्लोवेनिया और अटलांटा, जॉर्जिया में भी हुआ।

सन्दर्भ
-------

बाहरी कडियाँ
------------

* *मून नाइट (टीवी सीरीज)*  इंटरनेट मूवी डेटाबेस पर
* Moon Knight on Disney+
जलंधर की कहानी, हिंदू पौराणिक कथाओं में एक महत्वपूर्ण व्यक्ति, शक्ति, विश्वासघात और अंतिम मुक्ति में से एक है। उनके उल्लेखनीय बचपन से लेकर उनके अंतिम निधन तक, जलंधर की कहानी दैवीय हस्तक्षेप और नश्वर मूर्खता की जटिल परतों से बुनी गई है।
जलंधर के प्रारंभिक वर्ष असाधारण कारनामों और चमत्कारों से चिह्नित थे। अपार शक्ति और पराक्रम से संपन्न, वह समुद्र के ऊपर उड़ता था, अपने पालतू जानवरों के रूप में क्रूर शेरों को आदेश देता था, और सबसे बड़े पक्षियों और मछलियों पर प्रभुत्व रखता था। जैसे-जैसे वह एक सुंदर आदमी के रूप में परिपक्व हुआ, एक असुर या दानव के रूप में जलंधर की नियति सामने आने लगी।

असुरों के श्रद्धेय गुरु शुक्राचार्य के संरक्षण में, जलंधर अपनी तरह का सम्राट बन गया। अपनी अद्वितीय शक्ति के लिए प्रसिद्ध, उन्होंने न्याय और कुलीनता के साथ शासन किया, और सहयोगियों और विरोधियों दोनों का समान सम्मान अर्जित किया। कालनेमि की पुत्री वृंदा से उनके विवाह ने उनके कद और प्रभाव को बढ़ा दिया, जिससे उनके समय के सबसे शक्तिशाली असुरों में से एक के रूप में उनकी स्थिति मजबूत हो गई।

हालाँकि, जलंधर का शासनकाल चुनौतियों से रहित नहीं था। जब देवताओं (आकाशीय प्राणियों) और असुरों के बीच विवाद पैदा हुआ, तो तनाव एक भयंकर युद्ध में बदल गया। अपने गुरु शुक्राचार्य की सहायता से, जलंधर ने बढ़त हासिल करने के लिए रणनीतिक युद्धाभ्यास किया, जिससे अंततः तीनों लोकों पर उसकी विजय हुई।

फिर भी, जलंधर की शक्ति की खोज ने उसे परमात्मा के साथ सीधे टकराव में डाल दिया। अपने अहंकार और महत्वाकांक्षा से उत्तेजित होकर, जलंधर ने सर्वोच्च देवता, शक्तिशाली शिव को चुनौती देने का साहस किया। जलंधर की धृष्टता से क्रोधित होकर, शिव ने अपना दैवीय क्रोध प्रकट किया, जिसकी परिणति प्रकाश और अंधकार की शक्तियों के बीच एक प्रलयंकारी युद्ध में हुई।

जैसे-जैसे संघर्ष बढ़ता गया, जलंधर का पतन उसके अपने विश्वासघात से तय हो गया। विष्णु के चालाक हस्तक्षेप से धोखा खाकर, उनकी प्रिय पत्नी वृंदा का दुखद अंत हुआ, जिससे जलंधर क्रोध और निराशा में डूब गया। अंतिम, महाकाव्य युद्ध में, शिव ने युद्ध के मैदान में जलंधर का सामना किया, जहां राक्षस को देवता के दिव्य चक्र के हाथों अपने अंतिम भाग्य का सामना करना पड़ा।

मृत्यु में, जलंधर की आत्मा शिव में विलीन हो गई, जो अस्तित्व की चक्रीय प्रकृति और ब्रह्मांडीय न्याय के कठोर नियम का प्रतीक है। उनकी विरासत एक सतर्क कहानी के रूप में कार्य करती है, जो नश्वर लोगों को अनियंत्रित महत्वाकांक्षा के खतरनाक परिणामों और सांसारिक शक्ति की क्षणिक प्रकृति की याद दिलाती है।

हालांकि मिथक और किंवदंतियों में डूबी हुई, जालंधर की कहानी कालातीत सच्चाइयों से मेल खाती है, जो मानव स्वभाव की जटिलताओं और अच्छे और बुरे के बीच शाश्वत संघर्ष में गहन अंतर्दृष्टि प्रदान करती है।

संदर्भ
------
समय के साथ बाईज़न्टाइन साम्राज्य के क्षेत्र में परिवर्तन
**बाईज़न्टाइन साम्राज्य** (या 'पूर्वी रोमन साम्राज्य') मध्य युग के दौरान रोमन साम्राज्य को दिया गया नाम था। इसकी राजधानी क़ुस्तुंतुनिया (कॉन्स्टैन्टिनोप्ल) थी, जोकि वर्तमान में तुर्की में स्थित है, और अब इसे इस्तांबुल के नाम से जाना जाता है। पश्चिमी रोमन साम्राज्य के विपरीत, इसके लोग यूनानी बोलते थे, नाकि लैटिन और यूनानी संस्कृति और पहचान का प्रभुत्व था। यह साम्राज्य लगभग ३२४ ई से १४५३ ई तक (एक हजार वर्षों से अधिक) अस्तित्व में रहा।

'बाइजेंटाइन साम्राज्य' या 'बाइजेंटियम' का इस्तेमाल १९वीं सदी से मध्यकाल के ग्रीक भाषा बोलने वाले रोमन साम्राज्य के लिए किया जाता था जो की वहां की राजधानी क़ुस्तुंतुनिया के आसपास बसा था। इस साम्राज्य को पूर्वी रोमन साम्राज्य के नाम से भी जाना जाता था। इस राज्य के रहने वालों के लिए ये सिर्फ रोमन साम्राज्य के नाम से जान जाता था और यहाँ से शासकों ने रोमन शाशकों पर बहुत कब्ज़े किये। इस्लाम की दुनिया में ये 'रोमानिया' के नाम से जाना जाता था। 

राज्य की शुरुआत के बारे में कुछ भी निश्चित जानकारी नहीं है। बहुत लोग सम्राट कोन्स्तान्तिन प्रथम (306–337 ई.) को पहला बीजान्टिन शासक मानते हैं। जिन्होंने 330 ई. में अपनी राजधानी रोम से स्थानांतरित कर बिजिन्तिऊम नामक एक क़स्बे में कर दिया और इन्होंने इसका पुनर्निर्माण कराया और इसे कोंस्तान्तिनोपाल या फिर 'नया रोम' नाम दिया। कुछ लोग इस साम्राज्य की शुरुआत को थेओदोस्सिस (379–395) के राज्य की शुरुआत के वक्त को मानते हैं। साम्राज्य के गिरने की शुरुआत तब मानी जाती है जब ओट्टोमन तुर्कों ने कोंस्तान्तिनोपाल पर 1453 में कब्ज़ा कर लिया, पर ग्रीकों का राज साम्राज्य के दुसरे हिस्सों में कुछ और सालों तक चलता रहा जब तक मिस्त्रास 1460 में और ट्रेबिजोंद 1461 में गिर गए।

साम्राज्य का प्रारम्भ (३३० से ४७६ ईसापूर्व)
-------------------------------------------

 यह अनुभाग खाली है, अर्थात पर्याप्त रूप से विस्तृत नहीं है या अधूरा है। आपकी सहायता का स्वागत है!

साम्राज्य पर विप्पत्ति (४७६ से ७१७ ईसापूर्व)
--------------------------------------------

 यह अनुभाग खाली है, अर्थात पर्याप्त रूप से विस्तृत नहीं है या अधूरा है। आपकी सहायता का स्वागत है!

### पश्चिम में लड़ाईयाँ

### पूर्व में लड़ाईयाँ

साम्राज्य की बहाली (७१७ से १०२५ ईसापूर्व)
-----------------------------------------

 यह अनुभाग खाली है, अर्थात पर्याप्त रूप से विस्तृत नहीं है या अधूरा है। आपकी सहायता का स्वागत है!

### पश्चिम में बहाली

### पूर्व में बहाली

साम्राज्य का पतन (१०२५ से १४५३ ईसापूर्व)
----------------------------------------

 यह अनुभाग खाली है, अर्थात पर्याप्त रूप से विस्तृत नहीं है या अधूरा है। आपकी सहायता का स्वागत है!

---

|  |  |
| --- | --- |
|  | *मध्ययुगीन साम्राज्य (यों) से संबंधित यह लेख एक आधार है। इसे बढ़ाकर आप विकिपीडिया की सहायता कर सकते हैं*। |
अन्धकार के मध्य से प्रकाश का प्रस्फुटन
**अंधेरा** वैज्ञानिक दृष्टिकोण से एक ऐसी स्थिति है जिसमें प्रकाश का अभाव होता है और जिसमें किसी दृश्य को स्पष्ट रूप से नहीं देखा जा सकता है। दूसरे शब्दों में जब प्रकाश किसी वस्तु या स्थान पर पड़े ही नहीं और इस कारण मानव नैत्र उस वस्तु और स्थान को देखने में असमर्थ हो तो उस स्थिति को अंधेरा कहा जाता है।

भौतिक विज्ञान के अनुसार किसी वस्तु को अंधेरे में माना जाता है जब वह फोटॉन को अवशोषित कर लेती है, जिसके फलस्वरूप वह अन्य वस्तुओं की तुलना में धुंधली दिखाई देती है। दूसरे शब्दों में जब किसी वस्तु से प्रकाश टकराता है तो वह वस्तु प्रकाश को परावर्तित कर देती है जिसके बाद वही प्रकाश वस्तु से परावर्तित होकर जब हमारी आँखों से टकराता है तो हम उस वस्तु को देख पाते हैं किन्तु किसी कारणवश जब प्रकाश का अधिकांश या पूर्ण हिस्सा अवशोषित होकर या अन्य रूप से लुप्त हो जाता है तो हम उस वस्तु को सही से नहीं देख पाते हैं क्योंकि मानव दृष्टि प्रकाश के अभाव में किसी भी चीज़ को देख पाने में सक्षम नहीं है। प्रकाश का स्तर अपर्याप्त होने से दृष्टि पटल पर रंग संवेदनशील प्रकाशग्राही कोशिका निष्क्रिय हो जाती हैं। इसी स्थिति को हम अंधेरा कह सकते हैं। वैंटाब्लैक के नाम से जाना जाने वाला पदार्थ अब तक ज्ञात सबसे गहरे पदार्थों में से एक है, जो खुद पर पड़ने वाले 99.965% प्रकाश को अवशोषित कर लेता है।

कई संस्कृतियों में अंधेरा एक भावनात्मक अर्थ रखता है जहाँ अंधेरा शब्द दुःख या पूर्वाभास की भावना का वर्णन करने के लिए प्रयोग किया जाता है। साथ ही अंधेरे का संबंध रात्रि से भी है, जो तब होती है जब सूर्य क्षितिज से 18° से अधिक नीचे होता है।

अंधेरे का एक वैज्ञानिक माप भी है, जिसे बोरटल स्कैल कहा जाता है, यह एक विशेष स्थान पर रात के आकाश और सितारों की चमक और उस स्थान पर खगोलीय पिंडों के अवलोकन क्षमता को परिभाषित करने के काम आता है।

इन्हें भी देखें
---------------

* प्रकाश

सन्दर्भ
-------

1. ↑  "Darkness Definition & Meaning | Britannica Dictionary" [अंधेरे की परिभाषा और अर्थ | ब्रिटानिका शब्दकोश]. *www.britannica.com*. अभिगमन तिथि 2 फरवरी 2024.
2. ↑  होर्नर, डेविड टी. (2000). *Demonstrations of Color Perception and the Importance of Contours, Handbook for Teaching Introductory Psychology* [*रंग बोध का प्रदर्शन और आकृतियों का महत्व, परिचयात्मक मनोविज्ञान पढ़ाने के लिए हैंडबुक*]. **2**. टेक्सास: साइकोलोजिक प्रेस. पृ॰ 217. आई॰ऍस॰बी॰ऍन॰ 9780805836547. Afterimages are the complementary hue of the adapting stimulus and trichromatic theory fails to account for this fact
3. ↑  मेंटेसे, लुसीमेरी (March 2000). "Photon-Driven Localization: How Materials Really Absorb Light" [फोटॉन-संचालित स्थानीयकरण: सामग्री वास्तव में प्रकाश को कैसे अवशोषित करती है]. *अमेरिकन फिजिकल सोसायटी, वार्षिक मार्च बैठक*. अमेरिकन फिजिकल सोसायटी: E2.001. बिबकोड:2000APS..MAR.E2001M.
4. ↑  कोल्डवी, डेविन (15 July 2014). "Vantablack: U.K. Firm Shows Off 'World's Darkest Material'" [वैंटाब्लैक: यू.के. फर्म ने 'दुनिया की सबसे काली सामग्री' का प्रदर्शन किया]. *एनबीसीन्यूज़*. मूल से 19 July 2014 को पुरालेखित. अभिगमन तिथि 19 July 2014.
5. ↑  गिनीज बुक ऑफ़ वर्ल्ड रेकॉर्ड्स: *Darkest manmade substance*, 19 October 2015
6. ↑  मिज़ोन, बॉब (2016-07-04). *Finding a Million-Star Hotel: An Astro-Tourist's Guide to Dark Sky Places* [*एक मिलियन-स्टार होटल ढूँढना: डार्क स्काई स्थानों के लिए एक एस्ट्रो-टूरिस्ट गाइड*] (अंग्रेज़ी में). स्पिरंगर. पपृ॰ 9–16. आई॰ऍस॰बी॰ऍन॰ 978-3-319-33855-2.
**टंट्या भील** (टंट्या या टंट्या मामा) (26 जनवरी 1842 – 4 दिसंबर 1889) 1878 और 1889 के बीच भारत में सक्रिय एक जननायक (आदिवासी नायक) थे। द न्यूयॉर्क टाइम्स मे 10 नवंबर 1889 में प्रकाशित खबर में टंट्या भील को 'रॉबिनहुड ऑफ इंडिया' की पदवी से नवाजा गया था ।वे भारतीय "रॉबिन हुड" के रूप में ख्‍यात हैं। 

टंट्या भील आदिवासी समुदाय के सदस्य थे उनका वास्तविक नाम टंड्रा था, उनसे सरकारी अफसर या धनिक लोग ही भयभीत थे, आम जनता उसे 'टंटिया मामा' कहकर उसका आदर करती थी । टंट्या भील का जन्म मध्‍य प्रदेश के खंडवा जिले की पंधाना तहसील के ग्राम बड़दा में आदिवासी लोकगीत अनुसार संक्रांत के 12 दिन यानी 26 जनवरी1842 में हुआ था। एक नए शोध के अनुसार उन्होंने 1857 में हुए पहले स्‍वतंत्रता संग्राम के बाद अंग्रेजों द्वारा किये गए दमन के बाद अपने जीवन के तरीके को अपनाया
। टंट्या को पहली बार 1874 के आसपास "खराब आजीविका" के लिए गिरफ्तार किया गया था। एक साल की सजा काटने के बाद उनके जुर्म को चोरी और अपहरण के गंभीर अपराधों में बदल दिया गया। सन 1878 में दूसरी बार उन्‍हें हाजी नसरुल्ला खान यूसुफजई द्वारा गिरफ्तार किया गया था। मात्र तीन दिनों बाद वे खंडवा जेल से भाग गए और एक विद्रोही के रूप में शेष जीवन जिया। इंदौर की सेना के एक अधिकारी ने टंट्या को क्षमा करने का वादा किया था, लेकिन घात लगाकर उन्‍हें जबलपुर ले जाया गया, जहाँ उन पर मुकदमा चलाया गया और 4 दिसंबर 1889 को उसे फाँसी दे दी गई। सामाजिक कार्यकर्ता राकेश देवडे़ बिरसावादी के अनुसार- "शुरुआत में टंट्या भील के विद्रोही प्रवृत्ति को उनके परिवार समाज और राष्ट्र पर हुए अन्याय और अत्याचार को जोड़कर देखा गया । उन्हें डकैत लुटेरा इस प्रकार की उपाधि सामंतवादी जमीदारों द्वारा दी गई क्योंकि यह लोग टंट्या के खिलाफ अंग्रेजी हुकूमत की पुलिस की मदद मांगना चाहते थे इसलिए टंट्या भील को आरोपित किया गया । टंट्या भील का परिवार भी इस अन्याय और शोषण का शिकार हुआ थ। उनकी जमीन जमीदार पाटिल के पास गिरवी थी जिसका जबरन कब्जा कर ब्याज के रूप में वसूली जैसी बातों ने मानो गरीब किसानों, आदिवासियों के परिवार को नेस्तनाबूद कर दिया। वह निरंतर श्रम करने के बावजूद भी पेट भर खाना नहीं खा सकते थे ऐसी स्थिति में महाविद्रोही टंट्या भील का निर्माण हुआ था।"

अन्य महत्वपूर्ण
---------------

एकलव्य

 तांतिया भील मंदिर 

राणा पूंजा

राजा मांडलिक

राजा धन्ना भील

राजा कोटिया भील

राजा बांसिया भील

राजा डुंगरीया भील

मनसुख भाई वसावा

दिवालीबेन भील

कृशण भिल

```
रेन्गू कोरकू
```

बाहरी कड़ियाँ
-------------

* आदिवासियों का रॉबिनहुड था टंट्या भील
* आदिवासियों के लिए देवता है आजादी के सेनानी टंट्या भील[*मृत कड़ियाँ*]
* एक अनपढ़ आदिवासी ने नींद उड़ा दी थी अंग्रेज सरकार की
* क्रांतिकारी योद्धा टंट्या भील (टंट्या मामा)
* टंट्या (गूगल पुस्तक (उपन्यास); लेखक - बाबा भांड]

1. ↑  बी.एस. फारसिया. *Bharat Mein Svatantrata Tatha Lokatantraatmak Ganarajy Ka Uday*. बुक्सक्लिनिक पब्लिशिंग. अभिगमन तिथि 27 जुलाई 2021.
2. ↑  Ramaṇikā Guptā; Anup Beniwal (1 January 2007). Tribal Contemporary Issues: Appraisal and Intervention. Concept Publishing Company. pp. 18–. ISBN 978-81-8069-475-2.
3. ↑  Central Provinces (India) (1908). Nimar. Printed at the Pioneer Press. pp. 45
**मानव प्रजनन** यौन प्रजनन है जिसके परिणामस्वरूप मानव संतान पैदा करने के लिए मानव निषेचन होता है। इसमें आमतौर पर यौन रूप से पूर्णतः विकसित मानव पुरुष और महिला के बीच संभोग शामिल होता है। संभोग के दौरान, पुरुष और महिला प्रजनन प्रणाली के मिलन के परिणामस्वरूप शुक्राणु द्वारा डिंब का निषेचन एक युग्मज बनाने के लिए होता है। जबकि सामान्य कोशिकाओं में 46 गुणसूत्र (23 जोड़े) होते हैं, युग्मक कोशिकाओं में केवल 23 एकल गुणसूत्र होते हैं, और यह तब होता है जब ये दो कोशिकाएं एक युग्मज कोशिका में विलीन हो जाती हैं जो आनुवंशिक पुनर्संयोजन होता है और नए युग्मज में प्रत्येक माता-पिता से 23 गुणसूत्र होते हैं, जिससे इसे 46 गुणसूत्र (23 जोड़े) मिलते हैं।

निषेचन की प्रक्रिया
-------------------

आधारभूत प्रक्रियायें:   
1. परिपक्वन; 2. शुक्रजनन और अंडजनन; 3. आंतरिक निषेचन के साथ यौन सम्बंध;   
4. युग्मज; 5. भ्रूण विकास;   
6. सन्तान प्रसव; 7. किशोरावस्था।
लिओनार्दो दा विंची के चित्र में "एक अर्धविच्छेदित पुरुष और महिला का सहवास" (ल. 1492)
मानव प्रजनन आम तौर पर मैथुन के साथ शुरू होता है, हालांकि यह कृत्रिम गर्भाधान के माध्यम से भी प्राप्त किया जा सकता है और बच्चे के जन्म से पहले नौ महीने की गर्भावस्था के बाद होता है। गर्भ निरोधकों जैसे कंडोम और अंतर्गर्भाशयी उपकरण के उपयोग से गर्भावस्था से बचा जा सकता है।

### मैथुन

मानव प्रजनन स्वाभाविक रूप से संभोग द्वारा आंतरिक निषेचन के रूप में होता है। इस प्रक्रिया के दौरान, पुरुष अपने खड़े लिंग को महिला की योनि में प्रवेश करता है।

सन्दर्भ
-------

1. ↑  Jones, Richard E. (1991), "The Male Reproductive System", *Human Reproductive Biology*, Elsevier, पपृ॰ 72–93, आई॰ऍस॰बी॰ऍन॰ 9780123897701, डीओआइ:10.1016/b978-0-12-389770-1.50008-1
2. ↑  Teal, Stephanie; Edelman, Alison (2021-12-28). "Contraception Selection, Effectiveness, and Adverse Effects: A Review". *JAMA* (अंग्रेज़ी में). **326** (24): 2507–2518. PMID 34962522 `|pmid=` के मान की जाँच करें (मदद). S2CID 245557522. आइ॰एस॰एस॰एन॰ 0098-7484. डीओआइ:10.1001/jama.2021.21392. मूल से 2022-08-26 को पुरालेखित. अभिगमन तिथि 2022-09-12.

| प्राधिकरण नियंत्रण आँकड़े विकिडाटा पर सम्पादित करें |
| --- |
| राष्ट्रीय | 
* चेक गणराज्य

 |
| अन्य | 
* नारा

 |
किसी शब्द का **विलोम शब्द** उस शब्द के अर्थ से *उल्टा* या *विपरीत* अर्थ वाला होता है। भिन्न अर्थ वाले शब्दों को विपरीतार्थी शब्द अथवा विलोम शब्द (Vilom Shabd) कहा जाता है। आसान भाषा में अगर कहा जाए तब वैसे शब्द जो एक दूसरे को विपरीत अर्थ देते हो, वह विलोम शब्द कहलाते हैं।  जैसे: 
हँसना का विलोम शब्द **रोना** हैं और ख़ुशी का विलोम शब्द **दुःख** हैं ऐसे ढ़ेर सारे विलोम शब्द पढ़ने के लिए अभी गूगल में hindimine.in सर्च करें। 

विलोम शब्द| श | विलोम शब्द |
| --- | --- |
| सभयता | पतला |
| संशय | असंशय |
| अच्छा | बुरा |
| पूर्ण | अपूर्ण |
| हित | अहित |
| गुण | अवगुण |
| कृतज्ञ | कृतघ्न |
| तुच्छ | महान् |
| प्रगतिशील | प्रतिगामी |
| देव | दानव |
| निकट | दूर |
| रात | दिन |
| धुप | छांव |
| हर्ष | शोक | अर्वाचीन | प्राचीन | अनभिज्ञ | भिज्ञ
- | अपव्यय | मितव्यय
\_ | उदयाचल | अस्ताचल |

सभयता

वैपरीत्य
--------

वैपरीत्य (*Contrariety*) ऐसे पदों या प्रतिज्ञप्तियों का विरोध जो एक साथ सत्य नहीं हो सकती, पर एक साथ असत्य हो सकती हैं।

बाहरी कड़ियाँ
-------------

* [ Bibliography of Antonymy: Englisha

1. ↑  "विलोम शब्द". *wikiHindi*. अभिगमन तिथि 2022-10-21.
मोहन जोदड़ो का महास्नानघर
**महास्नानघर** सिन्धु घाटी सभ्यता के प्राचीन खंडहर शहर मोहन जोदड़ो में स्थित एक प्रसिद्ध हौज़ है। वर्तमान समय में यह पाकिस्तान के सिंध प्रांत में आता है। यह मोहन जोदड़ो के उत्तरी भाग में स्थित है और एक कृत्रिम टीले के ऊपर बनाया गया था। यह हौज़ 11.88 m लम्बा और ७ मीटर चौड़ा है और इसका सब से अधिक भाग २.४३ मीटर की गहराई रखता है। इसमें उतरने के लिए एक सीढ़ी उत्तर में और एक दक्षिण की तरफ़ बनाई गई है। इसका निर्माण भट्टी से निकाली गई पक्की ईंटों से किया गया है और, पानी को चूने से रोकने के लिए, चिनाई के मसाले और ईंटों के ऊपर डामर (बिटुमन) की परत भी चढ़ाई गई थी। 

इतिहासकारों को पक्का पता नहीं है कि महास्नानघर का क्या महत्त्व था, लेकिन इसको बनाने में लगी शक्ति और ख़र्चे को देखकर यह अंदाज़ा लगाया जा सकता है कि यह मोहन जोदड़ो के निवासियों के लिए एक महत्वपूर्ण स्थल था।

अन्य भाषाओँ में
---------------

अंग्रेज़ी में मोहन जोदड़ो के महास्नानघर को "द ग्रेट बाथ़" (The Great Bath) कहते हैं। Isme tin air sidiya hai aur yeh dharmik aastha ka kendra hua krta thaa

अन्य विवरण
----------

महास्नानघर में उतरने वाली दोनों सीढ़ियों के अंत में १ मीटर चौड़ा और ४० सेंटीमीटर ऊंचा चबूतरा है। अगर हौज़ पूरी भरी होती तो पानी की गहराई लगभग २ मीटर होती। इस सभ्यता के निवासियों के अस्ति-अवशेष देखकर अंदाज़ा लगाया गया है कि उनका औसत क़द लगभग १५० से॰मी॰ था, यानि इन चबूतरों पर खड़े हुए भी वे भरी हौज़ में पूरी तरह ग़ोता लगा सकते थे और संभव है तैर भी सकते हों। हौज़ की एक ओर नीचे ईंट में छेद के ज़रिये पानी बहार निकलने की जगह भी है जो शायद हौज़ को साफ़ करने के काम आती हो। जिस नाली में पानी निकलकर टीले से नीचे ले जाया जाता था उसका ढांचा टूटकर ग़ायब हो चुका है इसलिए ये पता नहीं कि पानी ऐसे ही छोड़ दिया जाता था या फिर उसे आगे कहीं ले जाया जाता था। संभव है कि यहाँ के निवासी जल का धार्मिक प्रयोग अपनी पूजा के लिए करते हों और महास्नानघर एक धार्मिक स्थल हो, लेकिन इसका सही अनुमान नहीं लगाया जा सका है।

महास्नानघर की खोज
-----------------

समय के साथ मोहन जोदड़ो के शहरियों ने महास्नानघर को प्रयोग करना बंद कर दिया। वह रेत और मिटटी से भर गया और पूरी तरह दफ़न होकर नज़रों से ओझल हो गया। सिर्फ़ उसका टीला एक साधारण टीले की तरह दिखता था। सन् १९२६ और १९२६ में इतिहासकारों को अपनी मोहन जोदड़ो की खुदाई में यह मिला।

इन्हें भी देखें
---------------

* मोहन जोदड़ो
* सिन्धु घाटी सभ्यता

सन्दर्भ
-------

1. ↑  Aedeen Cremin. "Archaeologica". Frances Lincoln Ltd, 2007. आई॰ऍस॰बी॰ऍन॰ 9780711228221. *... The Great Bath did not play a functional role in hygiene, but the vast investment in its construction assures us its purpose was of utmost importance to the inhabitants of Mohenjo-Daro ...*[*मृत कड़ियाँ*]
2. ↑  Gregory L. Possehl. "The Indus civilization: a contemporary perspective". Rowman Altamira, 2002. आई॰ऍस॰बी॰ऍन॰ 9780759101722. मूल से 12 दिसंबर 2011 को पुरालेखित. अभिगमन तिथि 28 नवंबर 2011.
**राष्ट्रीय सुरक्षा** (National security) से आशय देश की सुरक्षा से है, जिसके अन्तर्गत नागरिकों की सुरक्षा, अर्थव्यवस्था की सुरक्षा तथा संस्थाओं की सुरक्षा सम्मिलित हैं। राष्ट्रीय की सुरक्षा को सरकार का कर्तव्य समझा जाता है। मुख्य रूप से राष्ट्रीय सुरक्षा को देश पर होने वाले बाहरी आक्रमण को लेकर देखा जाता रहा है। हालांकि इसमें युद्ध से सुरक्षा के अलावा देश को आतंकवाद से बचाना, अपराध को कम करना, आर्थिक सुरक्षा, ऊर्जा सुरक्षा, पर्यावरण सुरक्षा, खाद्य सुरक्षा और कंप्यूटर सुरक्षा भी शामिल है।

परिभाषा
-------

राष्ट्रीय सुरक्षा का सिद्धांत सदियों से एक ही है, हालांकि उसकी परिभाषा में कई बदलाव देखने को मिले हैं। इनमें से कुछ लोगों द्वारा दी गई परिभाषाएँ निम्न हैं:-

* "किसी राष्ट्र की सुरक्षा तभी मानी जा सकती है, जब उसे किसी युद्ध में भाग लेने से बचने हेतु कोई त्याग न करना पड़े और यदि कोई अन्य देश युद्ध शुरू भी करे तो वह उसे युद्ध द्वारा ही संभाल सके।" (वाल्टर लिपमैन, 1943)
* "राष्ट्रीय सुरक्षा का विशिष्ट अर्थ विदेशी निर्देशों के पालन से मुक्ति से है।" (हेरोल्ड लासवेल, 1950)

सन्दर्भ
-------

1. ↑  "राष्ट्रीय सुरक्षा को मजबूत करना हमारी सर्वोच्च प्राथमिकता: राजनाथ". पंजाब केसरी. 2022. अभिगमन तिथि 30 अक्टूबर 2022.

बाहरी कड़ियाँ
-------------
ये भी देखें: प्राचीन मणिपुर, मध्यकालीन मणिपुर, आधुनिक मणिपुर का इतिहास, और मणिपुर राज्य

विष्णुपुर का प्राचीन विष्णु-मन्दिर
राजर्षि भाग्यचन्द्र
प्राकृतिक सौंदर्य से परिपूर्ण मणिपुर का अपना एक प्राचीन एवं समृद्ध इतिहास है। इसका इतिहास पुरातात्विक अनुसंधानों, मिथकों तथा लिखित इतिहास से प्राप्त होता है। इसका प्राचीन नाम **कंलैपाक्** है। मणिपुर के नामकरण के सन्दर्भ में जहाँ पौराणिक कथाओं से उसका संबंध जोड़ा जाता है, वहीं प्राप्त तथ्यों से यह प्रमाणित होता है कि प्राचीन काल में पड़ोसी राज्यों द्वारा मणिपुर को विभिन्न नामों से पुकारा जाता था, जैसे बर्मियों द्वारा 'कथे', असमियों द्वारा 'मोगली', 'मिक्ली' आदि। इतिहास से यह भी पता चलता है कि मणिपुर को मैत्रबाक, कंलैपुं या पोंथोक्लम आदि नामों से भी जाना जाता था।

ईसवी युग के प्रारम्भ होने से पहले से ही मणिपुर का लम्बा और शानदार इतिहास है। यहां के राजवंशों का लिखित इतिहास सन 33 ई. में पाखंगबा के राज्याभिषेक के साथ शुरू होता है। उसने इस भूमि पर प्रथम शासक के रूप में १२० वर्षों (33-154 ई ) तक शासन किया। उसके बाद अनेक राजाओं ने मणिपुर पर शासन किया। आगे जाकर मणिपुर के महाराज कियाम्बा ने 1467, खागेम्बा ने 1597, चराइरोंबा ने 1698, गरीबनिवाज ने 1714, भाग्यचन्द्र (जयसिंह) ने 1763, गम्भीर सिंह ने 1825 को शासन किया। इन जैसे महावीर महाराजाओं ने शासन कर मणिपुर की सीमाओं की रक्षा की।

मणिपुर की स्वतंत्रता और संप्रभुता 19वीं सदी के आरम्भ तक बनी रही। उसके बाद सात वर्ष (1819 से 1825 तक) बर्मी लोगों ने यहां पर कब्जा करके शासन किया। 24 अप्रैल, 1891 के खोंगजोम युद्ध (अंग्रेज-मणिपुरी युद्ध ) हुआ जिसमें मणिपुर के वीर सेनानी पाउना ब्रजबासी ने अंग्रेजों के हाथों से अपने मातृभूमि की रक्षा करते हुए वीरगति प्राप्त की। इस प्रकार 1891 में मणिपुर ब्रिटिश शासन के अधीन आ गया और 1947 में शेष देश के साथ स्वतंत्र हुआ।

1947 में जब अंग्रेजों ने मणिपुर छोड़ा तब से मणिपुर का शासन महाराज बोधचन्द्र के कन्धों पर पड़ा। 21 सितम्बर 1949 को हुई विलय संधि के बाद 15 अक्टूबर 1949 से मणिपुर भारत का अंग बना। 26 जनवरी 1950 को भारतीय संविधान लागू होने पर यह एक मुख्य आयुक्त के अधीन भारतीय संघ में भाग ‘सी’ के राज्य के रूप में शामिल हुआ। बाद में इसके स्थान पर एक प्रादेशिक परिषद गठित की गई जिसमें 30 चयनित तथा दो मनोनीत सदस्य थे।

इसके बाद 1962 में केंद्रशासित प्रदेश अधिनियम के अंतर्गत 30 चयनित तथा तीन मनोनीत सदस्यों की एक विधानसभा स्थापित की गई। 19 दिसंबर, 1969 से प्रशासक का दर्जा मुख्य आयुक्त से बढ़ाकर उपराज्यपाल कर दिया गया। 21 जनवरी, 1972 को मणिपुर को पूर्ण राज्य का दर्जा मिला और 60 निर्वाचित सदस्यों वाली विधानसभा गठित की गई। इसमें 19 अनुसूचित जनजाति और 1 अनुसूचित जाति के लिए आरक्षित है। राज्य में लोकसभा में दो और राज्यसभा में एक प्रतिनिधि है।

मैतई मणिपुर के मूलनिवासी हैं।

इन्हें भी देखें
---------------

* मणिपुर राज्य
* मणिपुर
* रामानन्दी सम् धर्म